Jelaskan Jinis dari Ketindhihan dalam bahasa jawa

Kalumpuhan turu bisa dipérang dadi loro, yaiku lumpuh turu terisolasi (ISP) lan lumpuh turu terisolasi berulang (RISP) . Saka rong jinis kasebut, ISP luwih umum yen dibandhingaké karo RISP. ISP dumadi kanthi wektu sedhéla, udakara samenit. Lumpuh turu ISP kedadeyan paling ora sepisan saumur urip.  Déné RISP bisa dilebokaké golongan kronis. Manungsa bisa ngalami lumpuh turu bola-bali.  Bédané antara ISP lan RISP yaiku dawané wektu nalika ngalami lumpuh turu; RISP bisa nganti 1 jam utawa luwih, lan awak ngalami kedadéyan kang luwih sengsara, déné ISP dumadi kanthi wektu sing sedhela (biasane ora luwih saka samenit) lan kedadéyane mung sawates ngimpi ala utawa hallucinations incubus .  Saliyane kuwi, ing kahanan RISP, ing sawengi panandhang bisa ngalami lumpuh turu bola-bali, déné ing ISP ora.

Rada angèl mbédakaké antarané katapleksi kang disebabaké déning narkolepsi karo amarga lumpuh turu. Cara paling apik kanggo mbedakaké yaiku nyathet wektu kedadéyan serangan kasebut. Narkolepsi umumé dumadi nalika panandhang durung turu, déné ISP lan RISP umumé kedadéyan nalika panandhang kasebut turu.